  Майя Бывальцева Инсьӧрлы сӥзем викторинаын вормисьёсты пусъён понна Ижкаре космонавт Сергей Ревин лыктоз. Озьы ик со МКС-лэн ужамез сярысь вералоз, ивортэ Удмурт кун университетлэн дышетонъя но тодосъя лыдӟиськонниезлэн пресс-службаез. Тодосъя но практикая огъяросси конференци улсын 22-тӥысен 25-тӥ куартолэзёзь дышетсконниын инсьӧр тодосъя арня ортчоз («От экспериментов на МКС к прорывным технологиям»). Отчы пыриськисьёсты, визьсынан сяна, лекциос возьмало. Машинаос лэсьтонъя тодосъя но эскеронъёсъя институтысь но Роскосмосысь экспертъёс МКС-ын тодосъя эскеронъёс нуон программаос сярысь вералозы. Озьы ик Калыккуспо инсьӧр станциен (МКС) телемост дыръя юанъёс сётыны луонлык кылдоз. Конференцилэн ужанрадлыкеныз тодматскыны луэ Инсьӧр тодосъя арнялэн . Тегъёс: Науканотехника Дышетон УдГУ Ижкар Удмуртия инсьӧр  